|  |  |
| --- | --- |
|  | OBČINA ŠENČURKranjska 114208 Šenčurtel. 04 - 2519 100 fax. 2519 111e-mail:obcina@sencur.si[url:www.sencur.si](file:///C%3A%5CUsers%5Cmarija%5CArhiv%202015%5COB%C4%8CINSKI%20SVET%5CVABILA%5Cwww.sencur.si) |

ŽUPAN

Številka: 032-006/2016-16

Datum: 09. 11. 2016

**OBČINSKI SVET OBČINE ŠENČUR**

|  |  |
| --- | --- |
| **ZADEVA:**  | **Odlok o spremembah in dopolnitvah Odloka o ustanovitvi organa SKUPNE občinske uprave »Medobčinski inšpektorat Kranj« - druga obravnava** |
| **PRAVNA PODLAGA:** | 19. člen Odloka o organizaciji in delovnem področju občinske uprave Občine Šenčur Uradni vestnik Gorenjske, št. 19/04) |
| **PREDLAGATELJ:**  | Župan, g. Ciril Kozjek  |
| **PRIPRAVIL:**  | Občinska uprava MO Kranj (odlok)  |
| **NAMEN:**  | S sprejemom predloga tega odloka se spreminjajo deleži za financiranje skupnega organa občinske uprave »Medobčinski inšpektorat Kranj« po izstopu Občine Naklo. |

**OBRAZLOŽITEV:**

V drugem odstavku 19. člena Odloka o organizaciji in delovnem področju občinske uprave Občine Šenčur je določeno, da se za izvajanje nalog občinske inšpekcije ustanovi skupni organ za več občin. Upravne in prekrškovne naloge na področju inšpekcijskega in redarskega nadzora na območju Občine Šenčur opravlja organ skupne občinske uprave »Medobčinski inšpektorat Kranj«. Ta organ sedaj deluje v skladu z določbami Odloka o ustanovitvi organa skupne občinske uprave »Medobčinski inšpektorat Kranj« (Uradni list RS, št. 106/09 in 101/15 – v nadaljevanju: Odlok).

Občina Naklo je občine soustanoviteljice Medobčinskega inšpektorata Kranj obvestila z dopisom št. 061-0006/2016 z dne 31. 3. 2016, da izstopa iz skupne občinske uprave »Medobčinski inšpektorat Kranj«. Zaradi izstopa Občine Naklo je predlagano, da se 3% - ni delež Občine Naklo po načelu sorazmernosti porazdeli med ostale občine, razen Občine Tržič, ki se je odpovedala sorazmernemu deležu in je ta del prevzela MO Kranj.

Sedanji veljavni ključ financiranja na podlagi 8. člena Odloka in predlagani novi ključ financiranja (v %):

****

V Občini Šenčur se bodo sredstva za delo organa skupne občinske uprave zagotavljala v deležu, ki znaša 3,91 % skupnih stroškov, kar je 0,11% več kot doslej. Na podlagi sprejetega predloga odloka in s tem novega delitvenega ključa za financiranje stroškov, se bo podpisal tudi aneks k Pogodbi, ki je bila 23.12.2015 podpisana z vsemi občinami, ustanoviteljicami skupnega organa »Medobčinski inšpektorat Kranj«.

Na podlagi določil te pogodbe je bilo dogovorjeno, da se v Občini Šenčur izvaja 11 ur inšpekcijskega nadzora na mesec, 33 ur redarskega nadzora na mesec in 8 ur meritev hitrosti z radarjem. Po novem delitvenem ključu bi občini pripadalo 11 ur inšpekcijskega nadzora na mesec, 34 ur oziroma 1 uro več redarskega nadzora na mesec in 9 ur oziroma 1 uro več meritev hitrosti z radarjem.

Odlok mora začeti veljati in se uporabljati z novim proračunskim letom, zato mora biti sprejet pravočasno v vseh občinah ustanoviteljicah MIK v enakem besedilu.

Občinskemu svetu občine Šenčur se predlaga, da sprejme naslednji

**SKLEP:**

**Občinski svet Občine Šenčur sprejme Odlok o spremembah in dopolnitvah Odloka o ustanovitvi organa skupne občinske uprave »Medobčinski inšpektorat Kranj«, druga obravnava, v predloženem besedilu.**

 Župan Občine Šenčur

 Ciril Kozjek l.r

*Priloga:*

1. *Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« - predlog*